২০১৫ সালের রাজশাহী মসজিদে বোমা হামলা
২০১৫ সালের রাজশাহী মসজিদে বোমা হামলা ছিল একটি আত্মঘাতী বোমা হামলা যা ২৫ ডিসেম্বর ২০১৫ তারিখে বাংলাদেশের রাজশাহী জেলার বাগমারা উপজেলার মোচমোলি গ্রামে একটি আহ্‌মদীয়া মুসলিম সম্প্রদায়ের মসজিদে জুমার নামাজের সময় হয়েছিল। হামলায় একজন নিহত (অপরাধী) এবং কমপক্ষে তিন থেকে দশজন লোক আহত হয়েছিল। জুমার নামাজের সময় আনুমানিক ৭০ জন আহ্‌মদীয়া মুসলিম উপাসক মসজিদের ভিতরে ছিলেন। প্রত্যক্ষদর্শীদের রিপোর্ট থেকে জানা যায় যে হামলাকারী প্রথমে মসজিদে প্রবেশ করে এবং মসজিদের পিছনের প্রান্তে আলাদাভাবে তার নামাজ আদায় করে। পরে, সে মসজিদে উপস্থিত অন্যান্য উপাসকদের কাছাকাছি এগিয়ে যায় এবং পকেটের মধ্যে হাত রাখে, তারপর বোমাটি বিস্ফোরিত হয়। অপরাধীর পরিচয় ও উদ্দেশ্য এখনো জানা যায়নি।